[{"text_idx": "#000002", "text": "Ta\u0308navused talveilmad on heitlikud \u2013 kro\u0303be ku\u0308lm vaheldub suure sulaga, mis toob kaasa libedad ja kukkumisohtlikud teed-ta\u0308navad ning vo\u0303ib katusera\u0308a\u0308stasse kasvatada ohtlikud ja\u0308a\u0308purikad, mis on suur oht inimeste tervisele ning o\u0303nnetuste korral toovad kaasa nii suured ravikulud kui ka kahjuno\u0303uded."}, {"text_idx": "#000003", "text": "ITK-sse po\u0308o\u0308rdub libedaga kukkumise to\u0303ttu u 20 inimest o\u0308o\u0308pa\u0308evas"}, {"text_idx": "#000005", "text": "\u201eMajad on ko\u0303rged ning ja\u0308a\u0308tu\u0308ki kogutud kiirus ja kokkupo\u0303rkeenergia on suur. Nii-o\u0308elda kergem vigastus selles kontekstis on luumurd, raskem aga koljusisene vigastus, mis vo\u0303ib lo\u0303ppeda ka surmaga,\u201c kommenteeris ta. \u201eMa ei tea, et jooksval talvel oleks selliseid o\u0303nnetusi juhtunud,\u201c ma\u0308rkis ta Tallinna kohta."}, {"text_idx": "#000006", "text": "Perearst Lembi Po\u0303lder lisas, et kui libedaga kukkudes vo\u0303ib vedada ja vigastus olla va\u0308iksem, siis katuselt lausa vastu pead sadanud ja\u0308a\u0308purika po\u0303hjustatud o\u0303nnetuse ohver jo\u0303uab EMO-sse to\u0303ena\u0308oliselt kiirabiga, mitte omal jalal."}, {"text_idx": "#000007", "text": "\u201eLibeduse to\u0303ttu kukkumine on talvel tavaline. Ko\u0303ige sagedasem vigastus on liigese va\u0308a\u0308namine ning ko\u0303ige sagedasem luumurd randme murd. Vigastatuid po\u0308o\u0308rdub seeto\u0303ttu ITK-sse umbes 20 inimest o\u0308o\u0308pa\u0308evas,\u201c u\u0308tles Po\u0303lluveer."}, {"text_idx": "#000008", "text": "Ta lisas, et tavaline libeduse to\u0303ttu kannatanu on ta\u0308naval vo\u0303i majatrepil libisenud u\u0308le 50-aastane inimene. \u201eSee on ko\u0303ige tavalisem viis vigastada saada. U\u0308leja\u0308a\u0308nud po\u0303hjused on harvemad \u2013 esmaselt vigastatakse ka\u0308si ja po\u0308idasid,\u201c ta\u0308psustas ta."}, {"text_idx": "#000011", "text": "\u201eInimesed kukuvad va\u0308ga erinevalt \u2013 ko\u0303ige sagedasemad vigastused on va\u0308ljava\u0308a\u0308natud jalg ja purukskukutud po\u0303lved, ku\u0308u\u0308narvarred ja randmed. Aga inimesed vo\u0303ivad kukkuda jalapealt ka selili ja lu\u0308u\u0308a pea a\u0308ra ning saada to\u0303sise peatrauma,\u201c u\u0308tles ta, et ko\u0303ik so\u0303ltub kukkumise mehhanismist."}, {"text_idx": "#000014", "text": "Kukkumise va\u0308ltimiseks tuleks tema so\u0303nul talvel kanda turvalisi jalano\u0303usid ja olla ettevaatlik. \u201eSoovitatav on panna jalano\u0303ude all spetsiaalsed tallad, kus on ja\u0308a\u0308nagad ehk turvanaelikud \u2013 eriti eakatel inimestel vo\u0303iks jalatsite all sellised tallad olla,\u201c soovitab ta."}, {"text_idx": "#000020", "text": "Haigekassa andmetel on talvel lume ja ja\u0308a\u0308 to\u0303ttu po\u0303hjustatud vigastuste tulemuseks tihti ka o\u0303lavarre luu murd, mille korral u\u0308he inimese ravikulu vo\u0303ib olla paar tuhat eurot."}, {"text_idx": "#000021", "text": "2020. aasta libedaga kukkumise statistika u\u0308le Eesti na\u0308itab, et ko\u0303ige sagedasemad on sa\u0308a\u0308revigastused (543 juhtu) ja ku\u0308u\u0308narvarrevigastused (511 juhtu), aga ka o\u0303la- ja o\u0303lavarrevigastused (330 juhtu), randme- ja ka\u0308evigastused (363 juhtu), peavigastused (287 juhtu), kanna- ja jalavigastused (262 juhtu), puusa-reievigastused (144 juhtu) ning ko\u0303hu, selja alaosa ning vaagnavigastused (104 juhtu)."}, {"text_idx": "#000023", "text": "O\u0303nnetuse korral vastutab korteriu\u0308histu ehk ko\u0303ik korteriomanikud"}, {"text_idx": "#000024", "text": "Ilmajaama andmeil asendub talveku\u0308lm sel na\u0308dalavahetusel kohati plusskraadidega ja lumi hakkab sulama. Eesti Korteriu\u0308histute Liit (EKU\u0308L) tuletab ko\u0303igile kinnistuomanikele meelde, et u\u0308leliigne lumi, purikad ja ja\u0308a\u0308 tuleb katuselt eemalda ning hoolitseda libeduseto\u0303rje eest nii kinnistul kui ka piirnevatel ko\u0303nniteedel."}, {"text_idx": "#000025", "text": "\u201eParaku kipub aga olema pigem nii, et lume, ja\u0308a\u0308purikate ja libeduseto\u0303rjesse suhtuvad leigelt nii korteriomanikud kui ka va\u0308heteadlikud u\u0308histujuhid \u2013 arvatakse, et meie maja juures pole ju kunagi midagi juhtunud, ku\u0308llap ei juhtu ka nu\u0308u\u0308d,\u201c nentis Eesti Korteriu\u0308histute Liidu juhatuse liige ja o\u0303igusosakonna juhataja Urmas Mardi."}, {"text_idx": "#000026", "text": "Ta ro\u0303hutas, et olukord on va\u0308ga to\u0303sine: libeduse ning katuselt langenud lume ja ja\u0308a\u0308 to\u0303ttu toimunud o\u0303nnetused on varem kohtusse jo\u0303udnud ning summad, mis ohvritele maksta tuleb, on olnud suured."}, {"text_idx": "#000027", "text": "Kehtiv korteriomandi- ja korteriu\u0308histuseadus to\u0303i kaasa veel u\u0308he va\u0308ga olulise muudatuse: seaduse kohaselt kehtib korteriomandist tuleneva no\u0303ude korral korteriomanike u\u0308hine vastutus. \u201eNa\u0308iteks lumise ja libeda ko\u0303nnitee vo\u0303i ra\u0308a\u0308stast kukkunud ja\u0308a\u0308purikate to\u0303ttu toimunud o\u0303nnetuse korral vastutab korteriu\u0308histu ehk siis ko\u0303ik korteriomanikud,\u201c selgitas Mardi."}, {"text_idx": "#000032", "text": "\u201cPraktikas on olnud mitmeid juhtumeid, kus katuselt langenud lumi vo\u0303i ja\u0308a\u0308 on vigastanud jalaka\u0308ijaid vo\u0303i so\u0303idukeid. Kui so\u0303idukite kahjud vo\u0303ivad piirneda paari tuhande eurose kahjuga, siis raskemad inimvigastused vo\u0303ivad kaasa tuua va\u0308ga suure kahjuno\u0303ude,\u201c so\u0303nas ta."}, {"text_idx": "#000034", "text": "Ta u\u0308tles, et linnapildis vo\u0303ib sageli na\u0308ha, et majaomanikud on seina a\u0308a\u0308rde asetanud puulipid vo\u0303i piiranud maja ku\u0308lje ohutuslindiga, kuid selline hoiatusmeede ei pa\u0308a\u0308sta majaomanikku o\u0303nnetuse korral vastutusest."}, {"text_idx": "#000036", "text": "Margna lisas, et katuste ning ra\u0308a\u0308sta hooldamata ja\u0308tmise korral ei pruugi abi olla ka kindlustusest."}, {"text_idx": "#000037", "text": "\u201cKui majaomanik laseb su\u0308damerahus lumel oma maja katusele ja purikatel ra\u0308a\u0308stasse koguneda lootuses, et vo\u0303imaliku probleemi korral kannab kahjud kindlustusselts, siis ei pruugi see nii olla \u2013 tahtliku hooletuse korral ei pruugi kindlustusselts kahjusid hu\u0308vitada ning sellisel juhul tuleb kahjud ikkagi kanda majaomanikul vo\u0303i u\u0308histul endal,\u201d u\u0308tles ta."}, {"text_idx": "#000039", "text": "Jalaka\u0308ijana ole ettevaatlik, kinnistuomanikuna hoia ko\u0303nnitee puhas"}, {"text_idx": "#000040", "text": "Alates jaanuari algusest on mupo ko\u0303nekeskusele laekunud 232 kaebust seoses koristamata lume, libedate ko\u0303nniteede ja ja\u0308a\u0308purikatega. Linnaosades to\u0308o\u0308tavad mupo piirkondlikud inspektorid on samal ajavahemikul teinud 159 sellekohast kirjalikku teavitust ja sadu suulisi hoiatusi ja no\u0303ustamisi."}, {"text_idx": "#000041", "text": "Ko\u0303ige rohkem tuli kaebusi koristamata lume ja libeduse kohta: nuriseti koristustehnika u\u0308le \u2013 sahk ajab lumevalli va\u0308rava ette, ko\u0303nniteele vo\u0303i kinnistuomaniku poolt va\u0308rskelt koristatud puhastusalale; lume koristamisega tekitatakse liigset mu\u0308ra jne. Oli ka paar juhtumit, kus pru\u0308giauto ei saanud libeduse to\u0303ttu so\u0303ita pru\u0308gikonteinerini, et seda tu\u0308hjendada."}, {"text_idx": "#000042", "text": "Lumekoristusfirmad olid omakorda ha\u0308das so\u0303idukiomanikega, kes vaatamata liikluskorraldusvahenditele takistasid ta\u0308navapuhastust, katuselt lund alla lu\u0308kkavad puhastusto\u0308o\u0308lised aga po\u0308o\u0308rdusid korrapidaja poole palvega vo\u0303tt u\u0308hendust koristusele ette ja\u0308a\u0308vate so\u0303idukiomanikega, et auto ohtlikult alalt u\u0308mber parkida."}, {"text_idx": "#000043", "text": "Munitsipaalpolitsei ameti juhataja Aivar Toompere so\u0303nul on nii korrapidajatel kui ka patrullidel pingelised ajad. \u201eIlmselt la\u0308heb veelgi pingelisemaks, sest ku\u0308lmade ja sulailmade vaheldumine tekitavad ra\u0308a\u0308stasse ja\u0308a\u0308purikaid ning ko\u0303nniteed muutuvad libedaks. Uus lumi sajab libedale pinnale koheselt peale \u2013 seega, olud la\u0308hevad u\u0308sna keeruliseks,\u201c so\u0303nas ta."}, {"text_idx": "#000044", "text": "\u201ePalume ko\u0303igil linnas liikudes olla ettevaatlikud \u2013 vaadata nii jalgade ette kui ka u\u0308les katusera\u0308a\u0308sta poole ja jalga panna ilmale kohased jalano\u0303ud. Meie omalt poolt teeme ko\u0303ik, et koristusautodel aidata ta\u0308navad lumest puhtaks saada,\u201c u\u0308tles Toompere."}, {"text_idx": "#000045", "text": "Toompere lisas, et iga inimene saab anda oma jo\u0303ukohase panuse: jalaka\u0308ijana olla ettevaatlik ja kinnistuomanikuna puhastada lumest ko\u0303nniteed."}]